Държавен вестник, бр. 38, 2012 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  38
финансирани със средства от Европейския 
съюз, от държавния бюджет и други финан­
сови източници и програми;
12. приема решения за одобряване на до­
кладите на одиторите за пътна безопасност и 
за отстраняване на опасните и/или критични 
характеристики на проектите по чл. 3, ал. 1 
преди края на съответния етап съгласно чл. 36г 
от Закона за пътищата;
13. изпълнява и други функции, свързани 
с управлението на компанията, в съответ­
ствие с действащите нормативни актове или 
възложени му от министъра на регионалното 
развитие и благоустройството.
Чл. 9. (1) Изпълнителният директор на 
компанията:
1. представлява компанията пред държав­
ните органи, съдилищата и пред трети лица 
в страната и в чужбина;
2. организира, ръководи и контролира 
цялостната дейност на компанията; 
3. организира и привежда в изпълнение 
решенията на управителния съвет;
4. взема решения по откриване, провеждане 
и завършване на процедурите за възлагане на 
обществени поръчки на стойност до 100 000 лв. 
без данък върху добавената стойност;
5. сключва договори за дейностите, из­
вършвани от компанията; 
6. сключва и прекратява трудовите пра­
воотношения с работниците и служителите 
в компанията;
7. отчита своята дейност пред управителния 
съвет и пред министъра;
8. изготвя и представя на управителния 
съвет и на министъра на регионалното разви­
тие и благоустройството ежемесечни отчети 
за напредъка по проектите;
9. изготвя и представя на управителния 
съвет и на министъра на регионалното раз­
витие и благоустройството годишен отчет за 
дейността на компанията;
10. организира възлагането на оценка на 
въздействието върху пътната безопасност и 
на одити за пътна безопасност на съответния 
етап от планирането, от инвестиционното 
проектиране, при въвеждане в пробна екс­
плоатация на обектите по чл. 3, ал. 1 и при 
началната им експлоатация.
(2) При ползване на отпуск или команди­
ровка функциите на изпълнителния директор 
се изпълняват от служител на компанията, 
определен от министъра на регионалното 
развитие и благоустройството.
Г л а в а  т р е т а
СТРУКТУРА
Чл. 10. Компанията се състои от следните 
дирекции:
1. „Подготовка и изпълнение на проекти“;
2. „Финансово управление“;
3. „Обществени поръчки“;
4. „Административно и правно обслуж­
ване“;
5. „Оперативен контрол“;
6. „Вътрешен одит“.
Чл. 11.  (1) Дирекция „Подготовка и изпъл­
нение на проекти“ отговаря за всички инже­
нерни аспекти от дейността на компанията.
(2) Дирекция „Подготовка и изпълнение 
на проекти“:
1. изготвя годишни планове и бюджети за 
подготовка и изпълнение на проекти;
2. управлява всички инженерни аспекти 
от подготовката на проектите, а именно 
изготвянето на предпроектни проучвания, 
проектиране, анализи „разходи – ползи“, еко­
логични анализи, преглед на съответствието 
на получените резултати с предварително 
поставените изисквания, оценка на оферти и 
контрол върху изпълнението на договори за 
проектиране, строителство и консултантски 
услуги, взаимодействие, координация и кон­
трол на дейностите, извършени от външните 
консултанти, наети за подготовката и изпъл­
нението на проектите;
3. управлява и координира дейността на 
звената за управление на изпълнението на 
конкретните проекти;
4. подпомага подготовката на цялостния 
план за работа и целите на компанията;
5. подготвя доклади за напредъка на 
дейностите до изпълнителния директор и 
управителния съвет и участва в срещи на 
управителния съвет;
6. организира процедурите за принудително 
отчуждаване на имоти за държавни нужди 
за реализация на проектите в съответствие 
с изискванията на Закона за държавната 
собственост;
7. изготвя проектни предложения и форму­
ляри за кандидатстване за предоставяне на без­
възмездни финансови помощи от Оперативна 
програма „Транспорт“ и от други източници 
на финансиране във връзка с изпълнение на 
проектите и изграждане на пътищата.
(3) Дирекцията е съставена от самостоя­
телни звена за управление на проектите по 
чл. 3, ал. 1, като числеността им се определя 
с решение на управителния съвет на компа­
нията.
Чл. 12. (1) Дирекция „Финансово управле­
ние“ отговаря за всички финансови и счето­
водни аспекти от дейността на компанията.
(2) Дирекция „Финансово управление“:
1. оказва подкрепа и осигурява насоки 
на изпълнителния директор в областта на 
финансовото управление;
2. участва в стратегическото и годишно 
финансово планиране на дейността;
3. отговаря за подготовката на годишния 
бюджет и тригодишната бюджетна прогноза 
на компанията;